procesaur/Wiki.mk huggingface dataset:
Битбокс

Битбокс (анг: ''Beatbox'') e создавање музика со помош на устата. Целта e да се создаде звук кој е сличен на тој што го произведува инструмент или да се создаде ритамот на некоја песна. Способноста на уметникот за битбокс се одликува со произведување што повеќе спектри на звукови така што што повеќе би бил сличен на песната. Во битбоксот понекогаш се користи и усна хармоника. Битбоксот е дел од хип-хоп културата.
Статијата е напишана на македонски.
Башибозук

Башибозук (турски: başıbozuk) — вид нередовна војска во Отоманското Царство, како и за одделен војник од тие војски. Во превод означува „повредена глава“, „без глава“, „без водач“, коешто го потцртува недостигот на подчинение и целосната неорганизираност.
Биле регрутирани од претставниците на највоинствените муслимански народности во империјата, најчесто од Мала Азија и Албанија. На башибозуците државата им осигурувала само оружје без да им дава плата и башибозукот се издржувал од грабеж и мародерство. Не носеле униформи и немале никакви обележја. Поради својата недисциплина, некои башибозуци, често доаѓале и во судир со државата поради што понекогаш турската војска била принудена и насилно да ги разоружува.
Често соработувале со османската регуларна војска, како и со некои српски и грчки чети во битките против ВМОРО. Така на пример, башибозуците заедно со турската војска учествуваале во задушувањето на Илинденското востание во 1903 година, кога е убиен и еден од прочуените башибозуци Сефер Ага, а во 1913 година башибозукот на Јаја Ага соработувал со српската војска предводена од Василие Трбиќ, како и од србоманските четници Јован Бабунски и Јован Долгачот при задушувањето на Тиквешкото востание.
1 Поврзано
* Јаничар
* Акинџија
* Спахија
Француска Полинезија

Француска Полинезија (француски: ''Polynésie française'', тахитски: ''Pōrīnetia Farāni'') е француска прекуморска територија во јужниот Тихи Океан. Ја сочинуваат неколку групи на полинезиски острови, од кои најпознат е Тахити од Друштвените Острови каде што се наоѓа и главниот град Папете.
1 Географија
Француска полинезија се состои од 130 острови и атоли, кои припаѓаат на следните 5 архипелази:
Друштвени Острови, 13 острови, 1.647 км<sup>2</sup>, 163.000 жители
Туамоту, 76 атоли, 850 км<sup>2</sup>, ~ 15.000 жители
Маркиски Острови, 10 острови, 1.274 км<sup>2</sup>, 8.632 жители
Австралски Острови, 7 острови, 148 км<sup>2</sup>, 6.669 жители
Гамбје, 26 острови, 31 км<sup>2</sup>, 986 жители
2 Демографија
Вкупното население на пописот во август 2007 изнесувал 259.596 жители. Од нив 68,6% живееле на островот Тахити. Урбаната област на главниот град Папете, имал 131.695 жители.
Според истиот попис, 87,3% од жителите биле родени во Француска Полинезија, 9,3% биле родени во Франција, 1,4% во некои од прекуморските територии на Франција надвор од полинезија и 2,0% во странски држави. На пописот од 1988 кога за последен пат имало прашања во врска со етничкото потекло, 66,5% од жителите биле чисти Полинезијци, 7,1 % биле Полинезијци со делумно европско и азијатско потелко, 11,9% биле Европејци, 9,3% мешани Европејци и Полинезијци, т.н. Демис (во превод "пола"), и 4,7% биле источни азијати (претежно кинези).
2.1 Пописи
1907, 1911, 1921, 1926, 1931, 1936, 1941, 1946, 1951
30,600, 31,900, 31,600, 35,900, 40,400, 44,000, 51,200, 58,200, 63,300
1956, 1962, 1971, 1977, 1983, 1988, 1996, 2002, 2007
76,323, 84,551, 119,168, 137,382, 166,753, 188,814, 219,521, 245,516, 259,596
Официјални бројки на пописите.
2.2 Јазик
Францускиот јазик е службен јазик во Француска Полинезија. Според законот од 12 април 1996 се вели "Францускиот јазик е службен јазик, а тахитскиот и другите полинезиски јазици исто така се користат." Според пописот од 2007, населението од 15 години и постаро, односно 68,5% изјавиле дека францускиот јазик го користат во домашна употреба, 29,9% изјавиле дека во домашна употреба користат еден од полинезиските јазици (80 % тахитски), 1,0% користеле кинески и 0,6% други. Според истиот попис, 94,7% од луѓето изјавиле дека можат да разберат, пишуваат и читаат француски јазик, додека само 2.0% немале никакво познавање од јазикот. 74,6% изјавиле дека можат исто така што зборуваат, пишуваат и читаат на еден од полинезиските јазици, додека 13,6% од попишаните немаат никакви познавања од истите.
2.3 Религија
Христијанството е најзастапената религија на островите, од кои мнозинството (54%) припаѓа кон неколку варијанти на протестантството додека другиот дел (30%) се припадници на католицизмот.
3 Галерија
Јанаки Паскалев

Јанаки Паскалев-Наки ― македонски револуционер, учесник во македонското и одринското револуционерно движење, член и раководител на Македонската револуционерна организација.
1 Животопис
Паскалев е родев во Рупишта, Костурско, во Османлиското Царство (денес Аргос Орестико, Грција). Во текот на 1877 година неговото семејството се преселило во градот Скеча, Западна Тракија. Уште како млад зема учество во црковните борби против Цариградската грчката патријаршија. Станал член на Организацијата во 1899 година. Јанаки Паскалев е еден од основачите на Револуционерниот комитет во Скеча. Во 1900 година, тој бил избран за претседател на Скечанскиот (Ксантиски) околиски револуционерен комитет. Во 1904 година, тој бил уапсен и фрлен во затвор. Умрел на 16 декември 1933 година во Скеча.
2 Наводи
Сефер Ага

Сефер Ага е познат припадник на башибозучки чети, којшто учествувал и при задушувањето на Илинденското востание, при што во една битка загинал. Имено, неговиот башибозук заедно со уште 1.000 турски војници стапиле во борба со 500-тината востаници коишто неуспевајќи да го заземат градот Кичево се повлекле во селото Карбуница. При таа битка загинале стотина Турци меѓу кои и самиот предводник на башибозукот, Сефер Ага.
За таа случка народот испеал и песна:
1 Не оди Сефер село Карбуница
Нели ти реков, седи не оди,
седи не оди, село Карбуница?
Бре Сефер, аго бре,
бре, клето Турче, бре.
Бре Сефер, аго бре,
бре клети арамија.
Не оди Сефер село Карбуница,
село Карбуница горе Ѓурѓевица.
Бре Сефер, аго бре,
бре, клето Турче, бре.
Бре Сефер, аго бре,
бре клети арамија.
Таму ми те чекат славните комити,
славните комити, сè одбор јунаци.
Бре Сефер, аго бре,
бре, клето Турче, бре.
Бре Сефер, аго бре,
бре клети арамија.
Тебе ќе фатат, глава ќе ти сечат,
глава ќе ти сечат, глава арамиска.
Бре Сефер, аго бре,
бре, клето Турче, бре.
Бре Сефер, аго бре,
бре клети арамија.
Ќе ти пресечат глава до рамена,
глава до рамена, нозе до колена.
Бре Сефер, аго бре,
бре, клето Турче, бре.
Бре Сефер, аго бре,
бре клети арамија.
Четириноголики

Четириноголиките (науч. ''Tetrapodomorpha'') — гранка (клад) на ‘рбетници којашто се состои од резноперките кои имаат одлики на четириношците. Примитивните форми, како тикталикот, биле нарекувани „рибоношци“ од страна на нивните откривачи, бидејќи, барем според нивниот изглед, тие поседуваат одлики и на риба, но и на четириношци.
Tetrapodomorpha ги содржи вистинските четириношци и неколку групи на сродни резноперкови риби, познати како ''Osteolepiformes''.
Едни од поважните особини кои ги дефинираат четириноголиките се измените на перките, односно појава на рамена коска со конвексна коскена глава која е зглобена со гленоидната фоса (празнината на раменскиот зглоб).
Четириноголиките фосили се познати од раниот девон па натаму, а ги вклучуваат ''Osteolepis'' и ''Panderichthys''.
1 Систематика и филогенија
Според Бентон, систематиката на четириноголиките е следната:
* Класа Sarcopterygii
** Поткласа Tetrapodomorpha
***''Kenichthys''*** Ред Rhizodontida
*** Надред Osteolepidida (или Osteolepiformes)
**** Фамилија Osteolepidae
*****''Osteolepis''**** Фамилија Tristichopteridae
*****''Eusthenopteron''**** Фамилија Megalichthyidae
*****''Megalichthys''**** Фамилија Canowindridae
**** (нерангиран таксон) Elpistostegalia
***** Ред Panderichthyida
*****''Tiktaalik''*****''Livoniana''*****''Metaxygnathus''*****''Ventastega''***** Надкласа Четириношци
2 Наводи
***
Орел (соѕвездие)

Орел — соѕвездие. Неговото латинско име е Aquila и значи орел. Се наоѓа речиси на небесниот екватор. Најсјајната ѕвезда, Алтаир, е вертекс на летниот триаголник.
1 Историја
Соѕвездието Орел е едно од 48-те соѕвездија забележани од Птоломеј во 1 век. Исто така се споменува во 4 век п.н.е. и во 3 век п.н.е. од Аратус. Денес е едно од 88-те соѕвездија дефинирани од меѓународната астрономска заедница.
Ова соѕвездие било познато и како ''Летечки грабливец'' (''Vultur volans'') за старите Римјани (да не се меша со ''Vultur cadens'' што е старо римско име за соѕвездието кое денес го знаеме како Лира).
Птоломеј каталогизирал деветнаесет ѕвезди од ова соѕвездие и од соѕвездието наречено ''Антиноус'', кое се смета за застарено, а тогаш било наречено така во чест на императорот Хадриан (117–138), односно по грешка посветено на Тихо Брахе, кој каталогизирал 12 ѕвезди од Орел и седум од Антиноус.
2 Ѕвезди со имиња
Бајер Име Потекло Значење
α, Altair, арапски, птица
β, Alshain, арапски, сив сокол
γ, Tarazed, персиски, лушпа
ε, Deneb el Okab, арапски, опашка на сокол
ζ, Deneb el Okab, арапски, опашка на сокол
η, Bezek, хебрејски, молња
θ, Tseen Foo, мандарински, небесен сплав
ι, Al Thalimain, арапски, два ноја
λ, Al Thalimain, арапски, два ноја
2.1 Нова
Две големи нова ѕвезди се забележани во соѕвездието Орел; првата во 389 година п.н.е. за која е забележано дека била сјајна колку и Венера, а другата (V603 Aquilae) нешто посјајна од Алтаир, најсјајната ѕвезда во ова соѕвездие.
2.2 Небесни тела
Три интересни планетарни маглини се наоѓаат во соѕвездието Орел:
* NGC 6804 има мал но сјаен прстен;
* NGC 6781 која има сличности со маглината Owl Nebula од соѕвездието Голема Мечка;
* NGC 6751 позната и како ''Пламено Око,'' планетарна маглина
Други небесни тела:
* NGC 6709: ѕвездено јато од 6,7m сместено пет степени југозападно од Zeta Aquilae
* NGC 6755: ѕвездено јато од 7,5m; составено од дванаесетина ѕвезди со величини од 12 до 13
* NGC 6760: збиено ѕвездено јато од 9,1 м
* NGC 6749: ѕвездено јато
* NGC 6778: планетарна маглина
* NGC 6741: планетарна маглина
* NGC 6772: планетарна маглина
2.3 Друго
Леталото Пионир 11 на НАСА, што помина крај Јупитер и Сатурн во 1970-те години, ќе помине блиску до една од ѕвездите на соѕвездието Орел за околу четири милиони години.
3 Наводи
** Ian Ridpath and Wil Tirion (2007). ''Stars and Planets Guide'', Collins, London. ISBN 978-0007251209. Princeton University Press, Princeton. ISBN 978-0691135564.
Големи мачки

Големите мачки ) е потсемејство на семејствата Felidae во која припаѓаат родовите пантери (''Panthera''), (''Uncia'') и (''Neofelis''). Одвојувањето на големите од останатите мачки се смета дека се случило пред 6-10 милиони години. Скорешните ДНК-анализи укажуваат дека ''Uncia uncia'' наречен Снежен леопард е всушност основниот вид на големите мачки и дека треба да биде преименуван во ''Panthera uncia''. Постојат и докази за посебни маркери за митохондриалниот геном.
Друго истражување засновано на ДНК укажало дека редоследот на одвојувањето на гранките било најпрво ''Panthera tigris'', потоа ''Panthera onca'', ''Panthera leo'' и на крај двата сестрински вида ''Panthera pardus'' и ''Panthera uncia''. За да се потврдат овие резултати треба да се направат уште истражувања.
1 Видови
* Потсемејство големи мачки (''Pantherinae'')** Род пантери (''Panthera'')
*** лав (''P. leo'')
*** јагуар (''P. onca'')
*** леопард (''P. pardus'')
*** тигар (''P. tigris'')
** Род облачни леопарди (''Neofelis'')
*** облачен леопард (''N. nebulosa'')
*** борнејски облачен леопард (''N. diardi'')
** Род снежни леопарди ''Uncia''*** снежен леопард (''U. uncia'') или (''P. Uncia'')
2 Поврзано
* Мали мачки
Облачни леопарди

Облачните леопарди се род што содржи два вида — облачниот леопард (''N. nebulosa'') и борнејскиот облачен леопард (''N. diardi''). Борнејскиот облачен леопард бил прогласен за вид од страна на биолозите во 2006 година. Претходно бил регистриран како подвид на облачниот леопард.
Родот се смета за посебен поради разликите во структурата на черепот спореден со останатите големи мачки.
Амапа

Амапа (|Amapá) — сојузна држава во Бразил, сместена во најсеверниот дел на земјата. Се граничи со Француска Гвајана и Суринам северно. На исток со Атлантскиот Океан, и на југ со сојузната држава Пара. Во минатото била посебна колонија со името Португалска Гвајана или Бразилска Гвајана.
1 Историја
Како „Капитанијата“ Кошта до Кабо Норте, регионот бил освојуван од Англичаните и Холанѓаните, коишто подоцна биле изгонети од Португалците. Со Договорот од Утрехт во 1713 се исцртани границите помеѓу Бразил и Француска Гвајана, но тие не биле почитувани од французите. ВО XVIII век, Франција го окупирала регионов. Ова останало нерешено сè до 1900-та.
Со пронаоѓањето злато населението во земјава почнало да расте, спорот со Франција бил решен на 1 декември преку арбитрационата комисија од Женева која што одлучила да ја даде територијава на Бразил, која што во почетокот била под Пара под името Арагуари, станала федерална територија Амапа во 1943 г.
2 Географија
Повеќето земја е покриено со шума, а остатокот со савана. Брегот на места е мочурлив.
2.1 Клима
Екваторска клима владее во државава. Тропска дождовна шума е природната вегетација за климорегионов.
3 Демографија
Според БИГС, 2007, населението брои 619,000 со густина од 4.3 ж./км<sup>2</sup>.
Урбанизација: 93.7% (2006); Национален прираст: 5.7% (1991-2000); Домаќинства: 144,000 (2006).
Структура: 429,000 Пардо (69.4%), 148,000 Бели (24.0%), 40,000 Црни (6.5%), 6,000 Азијати или Домородци (0.1%).
4 Стопанство
Секторот за услуги зазема најголем дел од БДП со 87.6%, следен од индустрискиот сектор со 7.8%. Земјоделието претставува 4.6% of БДП (2004). Амапа извезува: дрво 75.5%, јаглен 18.7%, палмова срцевина 5.5% (2002).
Удел во Бразилската економија: 0.2% (2005).
5 Образование
Португалскиот е службен. Но Англиски и Шпански се дел од официјалниот образовен систем. Сепак Француски јазик, поради близината на Француска Гвајана, е дел од официјалното средно образование.
5.1 Образовни институции
* Федерален Универзитет Амапа Amapá (Unifap);
* и други.
6 Поврзано
* Бразил
**
Сан Симеон

Сан Симеон (шпан. ''San Simeon'') е нездружено место на тихоокеанското крајбрежје во грофовијата Сан Луис Обиспо во Калифорнија, САД. Местото се наоѓа на пол пат Лос Анџелес и Сан Франциско, раздалечено околу 370 km од обете. Главна знаменитост во подрачјето е Херстовиот замок изграден од Вилјам Рандолф Херст во раниот XX век кој сега е туристичка атракција. Во праисторијата ова на подрачје живеел народот Чумаши, кои тука се доселиле во периодот околу 10.000 до 11.000 години п.н.е. Од овој период во месноста е останато наоѓалиште на големо село кај потокот Моро.
1 Геологија
Под „Сан Симеон“ се подразбираат и геолошките структури на поширокото подрачје, особено елементи од крајбрежните земјишни облици од периодот Јура, како и офиолитните минерални образи во овој регион.
Цено Куртев

Цено Куртев е бугарски подофицер, револуционер, учесник во македонското револуционерно движење, член и војвода на Македонската револуционерна организација.
1 Првите години
Цено Куртев е роден во Златица во 1877 г. Служи како подофицер во 24-ти Црноморски полк во Бургас. Член е на ВМОРО од 1900 г. Активен член на Тајните македоно-одрински подофицерски братства. Во крајот на јануари 1903 г. Куртев влегува во четата на Михаил Герџиков, која што навлегува во Одринско да го подготви населението за претстоечкото востание.
2 Илинденско востание
Учествува на конгресот на Петрова нива во текот на јули 1903 г., на којшто е определен да го раководи востанието во Василикоска околија во реонот на село Резово.
Во тој реон востанието започнува на 3 август, кога четата на Цено Куртев напаѓа и убива тројца стражари во Резово, коишто се обидуваат преку насилие да ги соберат пушките на населението. На 4 август четите на Цено Куртев и Петар Ангелов ја напаѓаат турската војска во село Маџура.
Судирот продолжува 5 часа. Осумнаесет турски војници се убиени, а двајца – заробени. На 6 август четата на Цено Куртев го опсадува турскиот гарнизон во село Корфу Колиби . Судирот продолжува два дни и дури на 7 август вечерта преживеаните Турци успеваат да избегаат . На 8 спроти 9 август Цено Куртев го срушува фарот кај Инеада, за да го отежно придвижувањето на турските војски по море. На 11 август четата на Цено Куртев го напаѓа село Лиман, а на 13 август влегува во град Ахтопол, којшто веќе е напуштен од турскиот гарнизон.
Војводата ги разбива државните солници и ја раздава солта на населението од Ахтопол и соседните села – Бродилово, Кости, Каланџа и Стефаново.
3 Подоцнежна дејност
После востанието Цено Куртев се прибира во Бугарија, но продолжува активно да учествува во дејноста на ВМОРО. Во текот на 1904 г. Цено Куртев е испратен како војвода на чета во Кочанско, Вардарска Македонија.
Таму дејствува под раководството на околискиот војвода Крстјо Б’лгаријата. На 1 март 1905 г. Цено Куртев влегува во Македонија во текот на Ќустендилскиот пункт на ВМОРО, на чело на чета од 14 души и се упатува кон Кочанскиот реон. Дел од четниците треба да пристапат како пополнување во четата на Крстјо Б’лгаријата.
Двајцата војводи и стари пријатели така и не успеваат да се сретнат. Војводата Цено Куртев загинува на 2 април 1905 г. со целата своја чета во судир со турската војска при село Драмче, Кочанско, уште на неполни 28 години.
Главен кралски сликар

Титулата Главен кралски сликар (|Principal Painter in Ordinary) на Кралот или Кралицата на Англија, а подоцна, Велика Британија, била доделена на ред уметници, од кои речиси сите биле портретисти. Тој играл различна улога од онаа на Сликар-сержант, а слична на улогата на претходната титула „Кралев сликар“. Други сликари, како на пример Николас Хилијард имале слична улога, но биле без титула, која за првпат му е доделена на дворскиот сликар Антонис ван Дајк во 1632 г.
Ова е делумна список на сликари (по хронолошки ред) кои биле назначени за Главен сликар на Кралот или Кралицата:
0.1 Родени XVI и XVII век
* Сер Антонис ван Дајк (1599–1641) (Фламанец) Главен сликар на кралот Чарлс I и неговата кралица (1632, редовна плата £200 годишно, плус за секоја слика)
* Сер Питер Лели (Холанѓанец, 1618-1680) Главен сликар на кралот Чарлс II (1661, исто така £200 годишно)
* Сер Годфри Нелер (Германец, 1646-1723) Главен сликар на Кралот (1680-1723)
* Вилијам Кент (1685-1748) Главен сликар на Кралот (1723-1748), главно украсувач на ентериери.
0.2 Родени XVIII век
* Џон Шеклтон (1714-1767) Главен сликар на кралот Џорџ II и потоа кралот Џорџ III
* Алан Ремзи (1713-1784) Главен сликар на Кралот (1761-1784)
* Сер Џошуа Рејнолдс (1723–1792) Главен сликар на Кралот
* Сер Томас Лоренс (1760–1830) Главен сликар на Кралот
* Сер Дејвид Вилки (1785–1841) Главен сликар на кралот Вилијам IV и потоа кралицата Викторија
* Сер Џорџ Хејтер (1792–1871) Главен сликар на кралицата Викторија 1841-1871
0.3 Родени XIX век
* Џејмс Сент (1820-1916) Главен сликар на кралицата Викторија 1871-1901
1 Автопортрети
Шахот во 1927 година

1 Настани
* 18-30 јули - во Лондон, Обединетото Кралство е одржана првата шаховска олимпијада организирана од ФИДЕ.
2 Родени
* 22 февруари - Флоренсио Кампоманес, филипински шахист и политичар, поранешен претседател на ФИДЕ
Чудомир Кантарџиев

Чудомир Петров Кантарџиев е македонски револуционер, учесник во македонското револуционерно движење, член и војвода на Македонската револуционерна организација.
1 Животопис
Чудомир Петров Кантарџиев е роден во град Сливен на 23 септември 1883 г. Завршува гимназија во Сливен и извесно време е учител во бургаските села.
Во текот на 1902 г. се запишува на Софискиот универзитет. Во Софија се вклучува во дејноста на Внатрешната организација и во текот на 1904 г. го прекинува учењето и станува четник при Јане Сандански.
Во 1906 г. веќе е окружен ревизор на четите во Серски револуционерен округ и нелегален член на Серскиот окружен револуционерен комитет.
Станува еден од блиските соборци на Сандански и неговата група, којашто се залага за децентрализација на Организацијата. Тој го поддржува Сандански при убиството на задграничните претставници на ВМОРО Иван Гарванов и Борис Сарафов.
Чудомир Кантарџиев, заедно со Сандански и Тодор Паница, активно учествуваат во Младотурската револуција од 1908 г. и во новоформираната Народна федеративна партија.
Во 1909 г. Кантарџиев е учител во Педагошкото училиште во Сер. Подоцна истата година, со стипендија дадена од младотурската влада учи инженерство во Лозана, Швајцарија.
При избувнувањето на Балканската војна се враќа во Бугарија и на чело на чета учествува во ослободувањето на Пиринска Македонија.
После 1918 г. оди да живее во село Л'џене (денес квартал на Велинград) и заедно со Ѓорче Петров и други бивши санданисти се спротивставуваат на дејноста на Тодор Александров и возобновената од него ВМРО.
По убиството на Тодор Александров, поради сомнение дека учествувал во заговорот против него со решение на ЦК на ВМРО му е издадена смртна пресуда. Убиен е во Пловдив, каде што се сокривал, на 17 септември 1924 г.
2 Наводи
Шаховска олимпијада 1930

3. шаховска олимпијада организирана од ФИДЕ, која содржела натпреварувања во машка и женска конкуренција, како и неколку настани кои биле одржани со цел да се промовира играта се одржала од 13 до 27 јули 1930 во Хамбург, Германија.
Конечните резултати биле следниве:
1 Екипно
Мсто, Земја, Бодови
1, Полска, 48,5
2, Унгарија, 47
3, Германија, 44,5
4, Австрија, 43,5
5, Чехословачка, 42,5
6, САД, 41,5
7, Холандија, 41
8, Англија, 40,5
9, Шведска, 40
10, Летонија, 35
11, Данска, 31
12, Франција, 28,5
13, Романија, 28,5
14, Литванија, 22,5
15, Исланд, 22
16, Шпанија, 21,5
17, Финска, 18
18, Норвешка, 16
2 Поединечно
Поединечните рејтинзи биле пресметани врз основа на освоениот број на бодови. Немало ред во порединечна конкуренција и најдобрите 3 поединечни резултати биле наградени.* Златен медал Акиба Рубинштајн (Полска), со резултат 15/17 (88.2%);
* Сребрен медал Сало Флор (Чехословачка), со резултат 14.5/17 (85.3%);
* Бронзен медал Исак Кеждан (САД), со резултат 14/17 (82.4%).
3 Светско првенство во шах за жени
Второто светско првенство во шах во женска конкуренција се одржало за време на одржувањето на Олимпијадата. Конечните резултати биле следниве::
Место, Шахистка, Бодови
1, 6.5
2, 5.5
3, 4.5
4, 2
5, 1.5
4 Поврзано
I неофицијална шаховска Олимпијада (Париз 1924)
II неофицијална шаховска Олимпијада (Будимпешта 1926)
III неофицијална шаховска Олимпијада (Минхен 1936)
Огнен меч

Огнени меч (или пламен меч) — меч кој гори со пламен од некоја натприродна сила. Огнените мечеви постоеле во митологијата и легендите со илјадници години.
Според Библијата, Господ поставил херувим со огнен меч на вратата на Рајот откако ги истерал Адам и Ева („Битие“ 3:24).
Во православието се верува дека огнениот меч бил отстранет од Рајот со раѓањето на Исус, што значи дека сега на човештвото му се дало можност повторно да влезе во Рајот.
И го истера човекот; и насели источно од Еденската Градина, херувим со пламенен меч, кој се вртеше околу, за да го штитат патот, кон дрвото на животот.
Во нордиската митологија се јавува огнен меч со огромна уништувачка моќ. Се верувало дека со него ракувал Суртр, предводникот на џиновите од Муспелхајм.
Јохан Тобијас Кребс

:''Ова не е истата личност што и Јохан Тобијас Кребс (1718-1782), писател''
Јохан Тобијас Кребс (гер. ''Johann Tobias Krebs''), ( - ) е германски оргулар и композитор од времето на барокот.
Кребс е роден близу Вајмар, а починал во истот регион. Познат е како ученик на Јохан Готфрид Валтер и Јохан Себастијан Бах.
Се смета дека тој е композиторот на делото „Осум кратки прелудиуми и фуги“, за кои претходно се мислело дека се дело на Јохан Себастијан Бах.
1 Поврзано
* Јохан Лудвиг Кребс, син на Јохан Тобијас Кребс
Упростен систем за романизацијата на бугарскиот јазик

Упростениот систем за романизацијата на бугарскиот јазик (англиски: ''Streamlined System'', бугарски: ''обтекаема система'') е создаден од бугарскиот научник Љубомир Иванов и примен во употреба од Бугарската комисија за антарктички имиња на 2 март 1995, а подоцна утврден од бугарската влада (со декрети бр. 61 од 2 април 1999, бр. 10 од 11 февруари 2000, бр. 269 од 3 октомври 2006 и бр. 3 од 26 октомври 2006) за пошироко користење во лични карти, пасоши, патни знаци, официјални информатички системи, бази на податоци, веб-места на локални управи и сл.
Упростениот систем е утврден со Законот за транслитерацијата донесен од Бугарското народно собрание во 2009 г.
Системот е усвоен и од страна на ОН во 2012 година, а за службена употреба во САД и Велика Британија, од страна на BGN и PCGN во 2013 година.
АA, БB, ВV, ГG, ДD, ЕE, ЖZH, ЗZ, ИI, ЙY
КK, ЛL, МM, НN, ОO, ПP, РR, СS, ТT, УU
ФF, ХH, ЦTS, ЧCH, ШSH, ЩSHT, ЪA, ЬY, ЮYU, ЯYA
Правиот систем е сличен на претходниот Систем BGN/PCGN од 1952 г. за романизација на бугарскиот јазик, којшто беше со важност во САД и во Обединетото Кралство до 2013 година. Сепак, вториот систем ги транслитерира кириличните букви Х, Ь и Ъ како ''KH'', ''’'' (апостроф) и ''Ŭ'', докека првиот систем наместо тоа ги користи буквите ''H'', ''Y'' и ''A''.
Иванов предлага неговиот пристап кон транслитерацијата да се користи и за други кирилични азбуки, вклучувајќи ги руската и македонската.
1 Приказ преку пример
:Пример (Член 1 на Универзалната декларација за човековите права):
Всички хора се раждат свободни и равни, Vsichki hora se razhdat svobodni i ravni
2 Реверзибилност
Системот не е реверзибилен, бидеjќи ги транслитерира А, Ж, Й, Ц, Ш, Щ, Ю, Я на истиот начин какошто и соодветно Ъ, ЗХ, Ь, ТС, СХ, ШТ, ЙУ, ЙA. Една помошна, реверзибилна варијанта на Упростениот систем е предложена од Љ. Иванов, Д. Скордев и Д. Добрев за користење во посебните случаи во кои повторното воспоставување на бугарските зборови од нивните латинични форми ќе биде приоритетна неопходност. Со таа цел, буквите и комбинациите од букви Ъ, Ь, ЗХ, ЙА, ЙУ, СХ, ТС, ТШ, ТЩ, ШТ, ШЦ се транслитерираат соодветно како ''`A'', ''`Y'', ''Z|H'', ''Y|A'', ''Y|U'', ''S|H'', ''T|S'', ''T|SH'', ''T|SHT'', ''SH|T'', ''SH|TS''.
Александар I Караѓорѓевиќ

Александар I Караѓорѓевиќ (српски: Александар I Карађорђевић) ( во , Кнежевство Црна Гора — во Марсеј, Франција), познат како Александар Караѓорѓевиќ, Крал Александар и Александар Обединителот бил крал на Кралството СХС од 1921 до 1929 година, а од 1929 до 9 октомври 1934 година, крал на Кралство Југославија.
1 Младост
Александар Караѓорѓевиќ е роден на 16 декември 1888 во Цетиње, Кнежевство Црна Гора како четврто дете (втор син) на Петар I Караѓорѓевиќ (син на кнезот Александар кој триесет години претходно бил приморан да абдицира и да ја предаде власта во Србија на династијата Обреновиќ) и кнегињата Зорка од Црна Гора (најстарата ќерка на тогашниот црногорски кнез Никола Петровиќ-Његош).
Александар имал две години кога неговата мајка, кнегињата Зорка починала во 1890 од компликации за време на пораѓањето со неговиот брат Андрија, кој исто така починал по 23 дена.
Александар го поминал своето детство во Црна Гора; сепак, во 1894 година неговиот татко вдовец ги зел трите деца, меѓу кои и Александар, во Женева, каде што тој го завршил основното образование. Заедно со својот постар брат Ѓорѓе, продолжил со школувањето во царскиот корпус во Санкт Петербург, Руската Империја. Во 1903 година, додека младиот Ѓорѓе и Александар сè уште се образувале, нивниот татко Петар, заедно со група заговорници, успеале да организираат државен удар во Кралството Србија, познат како Мајски преврат, во кој кралот Александар I Обреновиќ и кралицата Драга биле убиени. Така, династијата на Караѓорѓевиќ го презела српскиот престол по четириесет и пет години, а 58-годишниот татко на Александар станал крал Петар I, поради што Ѓорѓе и Александар се вратиле во Србија за да продолжат со нивните студии.
2 Атентат
Убиен е во атентат во Марсеј, од страна на Владо Черноземски, по наредба на ВМРО, на 9 октомври 1934 година.
Атентатот на кралот е еден од ретките атентати снимен на филм и е една од поважните снимки во историјата на филмот. Пукањето се случило точно пред објективот на снимателот којшто не успеал да го сними самото убиство, туку последиците од него и успеал да ги сними неколкуте минути после тоа, така што од само неколку сантиметри оддалеченост е снимено и мртвото тело на кралот.
3 Поврзано
* Марсејски атентат
За возвишеното и убавото

„Философско иследување на потеклото на нашите претстави за возвишеното и убавото“ (анг. ''A Philosophical Enquiry into the Origin of Our Ideas of the Sublime and Beautiful'') — расправа за естетиката од британскиот филозоф и општественик Едмунд Берк, напишана во 1757 г. Делото го привлекло вниманието на најважните европски мислители како Дени Дидро и Имануел Кант.
На кратко, „Убавото“, според Берк, е она што е добро обликувано и естетски пријатно, додека „Возвишеното“ е она што има моќ да нè принуди и да нè уништи. Склоноста кон Возвишеното за сметка на Убавото подоцна го бележи преодот од неокласичниот кон романтистичкиот период.
Според Бер, потеклото на нашите претстави за убавото и возвишеното, може да се сфати по пат на целните структури. Според Аристотеловата физика и метафизика, причинско-последичниот однос може да се подели на формална, материјална, делотворна, и крајна цел. Формалната цел на убавината е страста на љубовта; материјалната причина се однесува на извесни атрибути како малост, мазност, нежност итн.; делотворната причина е успокојување на нашите нерви; крајната цел е Божјето провидение. Карактеристично и мошне оригинално за гледиштето на Берк е тоа што тој ја гледа убавината на начин кој не може да се претстави со традиционалните сфаќања за убавината: сразмерност, прилегање или совршенство. Возвишеното исто така има причинско-последична структура поразлична од онаа на убавината. Нејзината формална цел е стравот (особено стравот од смрт); материјалната цел исто така се однесува на атрибути како огромност, бесконечност, величественост, итн.; делотворната цел е напрегање нанашите нерви; крајната цел е Бог кој го создал и се бори со Сатаната, според искажувањето на Милтон во неговата голема епопеја „Изгубениот рај“.
Берк бил првиот кој дал целосно филозофско излагање за одделувањето на возвишеното и убавото во свои рационални категории.
1 Коментарот на Кант
Германскиот филозоф Имануел Кант се искажувал пофалбено за Берк бидејќи тој не тврдел дека ги знае причините (целите) на умствените дејства што се одвиваат при искусувањето на убавото или возвишеното. Според Кант, Берк ги имал собрано податоците и информациите за некој иден мислител да може да ги објасни причините (целите).
Вршењето на психолошки набљудувања, како оние на Берк во неговата расправа за убавото и возвишеното, и со тоа собирање материјал за систематско поврзување на емпириски правила во иднина, притоа без намера истите да бидат разбрани — тоа е веројатно единствената вистинска должност на емпириската психологија, која ни оддалеку не може да се смета за филозофска наука. Имануел Кант, Прв вовед во „Критика на расудувањето“, X.
2 Наводи
Ѕвездено Гратче

Ѕвездено Гратче (|Звёздный городо́к) претставува руски военоистражувачки и обучен центар кој се наоѓа во московската област на околу 32 km североисточно од Москва, Русија. Започнувајќи од почетокот на шеесеттите години од минатиот век космунаутите живеат и се обучуваат во гратлето во Центар за подготовка на космонаути кој го носи името на Јуриј Гагарин.
Во времето на Советскиот Сојуз гратлето претставувало воена инсталација со ограничен пристап за останатиот дел од светот. Голем број руски космунаути, бивши и сегашни, како и персоналот од центарот за подготовка живеат во Ѕвезденото Гратче заедно со своите семејства. И денес ова населено место е опкружен со шума и со ѕид, а пристапот до него е ограничен.
Во Тренинг центарот се наоѓа најголемата центрифуга на светот (изградена во 1980 г.) која може да ротира со брзина од 36 вртежи во минута, како и базен (длабок 12 м и широк 20 м) во кој идните космунаути вежбаат во услови на бестежинска состојба.
Гратлето има свој сопствен поштенски број, средно училиште, продавници, градинки, кина, спортски и рекреативни центри, како и железничка станица и музеј посветен на вселенските истражувања.
1 Збратимени гредови
Ѕвездениот град е збратимен со градот Насау Беј во Тексас, САД.
Стив Неш

Стивен Џон Неш (роден на ) — канадски професионален НБА играч кој игра позиција плејмејкер во Лос Анџелес Лејкерс. Претходно настапувал за екипата на Феникс Санс, во чиј дрес има освоено две признанија „Најкорисен играч на НБА“.
Фелипе Матиони

Фелипе Матиони (|Felipe Mattioni Rohde) (роден во Ижуи, Јужно Рио Гранде) — бразилски фудбалер кој игра на позиција десен бек во екипата на Мајорка. Исто така има и италијанско државјанство.
1 Кариера
Матиони ја започна својата кариера во 2004 како младински играч и стигна до првиот тим во 2007, но не играше во таа сезона. Како и да е, тој направи пробив со неговите перформанци во 2007 во У-20 Бразилска лига. Во сезоната 2008 го направи своето деби во домашната победа против Наутико со 2-0.
На 15 јануари 2009, Милан објави дека го земаа Матиони на позајмица со право да го купат откако ќе заврши позајмицата. Матиони играше во неговото прво неофицијално деби за Милан во пријателскиот натпревар против Ренџерс кој заврши со резултат 2-2.
Првото официјално деби за Милан го направи на 3 мај 2009 во натпреварот против Катанија, кога влезе во 88-та минута како замена за Кака. Милан го доби тој натпревар со 2-0.
После неуспешната сезона помината во Милан, клубот не ја искористи можноста за откупување на играчот со што Матиони се врати во Гремио.
На 26 август 2009 Мајорка потпиша со бразилскиот десен бек договор за позајмица на една година. Мајорка за играчот плати 2 милиони евра..
Географија на Монголија

Монголија е држава без излез на море и се наоѓа во Северна Азија, поточно меѓу Кина и Русија. Географијата на Монголија претежно е планински и висорамнински и варира. Така, на запад и север се наоѓаат планинскиот венец Алтај и на исток и југ се наоѓаат рамнините. Највискот врв во Монголија е Хујтен со околу 4.374 метри. Најниска точка е 560 метри. Просечна надморска височина во Монголија е 1.580 метри. Монголија има многу солени езерца, песочни дини, тревни површини, шуми и планински ледници. Северна и западна Монголија се сеизмолошки активни зони, со зачестени земјотреси и многу топли извори на вода. Релјефот е збогатен и со неактивни вулкани.
1 Површина и граница
Површина:
''вкупно:''
1.564.116 км<sup>2</sup>''земја:''
1.565 милионикм<sup>2</sup>''вода:''
0 км<sup>2</sup>
Површина- споредбена:
малку помала од Алјаска
Копнени граници:
''вкупно:''
8,114 км
''граници со држави:''
Кина 4,673 км, Русија 3,441 км
Брег:
0 км (нема излез на вода)
Надморска висина:
''најниска точка:''
Хох Нур 518 m
''највисока точка:''
Хујтен 4,374 m
2 Ресурси и искористување на земјата
Природни ресурси:
нафта, јаглен, бакар, молибден, волфрам, фосфати, калај, никел, цинк, флуорит, злато
Искористување на земја:
''обработлива површина:''
1%
''постојани посеви:''
0%
''постојани пасишта:''
80%
''шуми и шумска поврзшина:''
9%
''друго:''
10% (1993 est.)
Наводнета земја:
800 км<sup>2</sup> (1993 )
3 Поврзано
* Монголија
* Ахит Нур
О Дер

О Дер или О д'Ер (француски: ''Eau d'Heure'') е најважното вештачко езеро во Белгија. Браните му се изградени во текот на 1970-тите. Езерото се наоѓа недалеку од селото Серфонтен (50 км јужно од градот Шарлероа) и границата со Франција. Реката на езерото исто така се нарекува О Дер. На оваа акумулација има пет брани и една хидроелектрана.
Местото е популарна туристичка атракција, особено за водените спортови како риболовот, кајакарството, нуркањето и едрењето на даска.
1 Наводи
*
Њујоршки симфониски оркестар

Њујоршкиот симфониски оркестар (анг. ''New York Symphony Orchestra'') бил оркестар основан во градот Њујорк од Леополд Дамрош во 1878 под името „Њујоршко симфониско друштво“ (''New York Symphony Society''). Оркестарот долги години бил жесток соперник на постарата Њујоршка филхармонија, тогаш наречена „Филхармониско симфониско друштво на Њујорк“ (''Philharmonic Symphony Society of New York''). Оркестарот уживал поддршка од Ендрју Карнеги кој ја изградил концерната сала Карнеги Хол (отворена 1891) наменски за самиот оркестар. Симфонијата била позната по изведување на пошарени француски и руски дела, додека пак соперничката филхармонија била позната по својот германски репертоар.
По смртта на Леополд Дамрош во 1885, функцијата музички директор ја презел неговиот син Валтер Дамрош.
Во 1903 оркестарот бил реорганизиран и преименуван во „Њујоршки симфониски оркестар“ (''New York Symphony Orchestra'').
Во 1920 станал првиот американски оркестар кој настапувал на турнеи низ Европа.
Во 1928 оркестарот се споил со Филхамрмониското друштво на Њујорк под новото име Филхармониско-симфонско друштво на Њујорк, кое подоцна станало Њујоршка филхармонија (''New York Philharmonic'').
1 Надврешни врски
**
Етика (Спиноза)

Етика (лат. ''Ethica, ordine geometrico demonstrata'', „Етика, прикажана на геометриски начин“) — филозофско дело од холандскиот мислител Барух Спиноза. Оригиналот е на латински. Иако книгата е издадена посмртно, во 1677, ова е најпознатото дело на Спиноза, и се смета за негов магнум опус.
Во „Етика“ Спиноза се обидува да исложи „наполно издржан филозофски систем кој се стреми да ни прикаже целосна слика за стварноста и да ја разбере суштината на етичкиот живот. Следејќи постепен логички формат чекор по чекор, делото ја дефинира природата на Бога, умот, човековото робување на своите чувства, и моќта на сфаќањето -- разгледувајќи го вечното, размислува за местото на човекот во придорниот поредок, слободата, и патот кон досежната среќа.“
1 Стил
Стилот и системот на книгата, според зборовите на Спиноза, е „прикажан на геометриски начин“ со предговори, дефиниции, аксиоми и леми. Потоа следат искази кои може да се состојат од белешки, докази и королари (следства). Тука се употребуваат и приложени додатоци со објасненија. Ваквиот формат на излагање го имитира Евклидовото дело „Елементи на геометријата“.
Германскиот филозоф Артур Шопенхауер тврди дека „Општо земено, Спиноза е виновен за голема грешка заради неговото намерна злоупотреба на зборови со цел да изрази концепти што целиот свет ги нарекува поинаку, а и, од друга страна, лишувајќи ги од значењата кое тие насекаде го имаат. Вака тој го нарекува „Бог“ она што секаде се нарекува „свет“; „правда“ она што насекаде се нарекува „моќ“; и „волја“ она што секаде се нарекува „расудување“."
Абџад

Абџад или согласна азбука е вид на систем на пишување кој секој симбол претставува согласка, читателот мора сам да додаде самогласка. Овој поим е воведен од јазичарот Питер Даниелс, со кој се заменил стариот поим согласна азбука. Најчесто абџадските азбуки го содржат зборот азбука во самиот назив како на пример арапската или хебрејската.
Според Даниелс, абџадските писма се разликуваат од обичните азбуким по тоа што се претставени само согласките како графеми. Кога има потреба да се бележи самогласка тоа се прави со посебни знаци, но сепак тоа е опционално и е фонолошко. Самогласките се бележат со диакрити или мали додатоци на буквите. Некои абџадски писма користат посебни симболи за претставување на самогласките и така согласките можат да стојат посебни,
1 Потекло на поимот
Името на системот доаѓа од арапскиот збор за азбука, што е создаден од првите четири букви од арапската азбука.
2 Наводи
*
Турканско Езеро

Турканското Езеро, во минатото познато и како Рудолфово, е езеро во Долината на големиот расцеп во Кенија и Етиопија. Ова езеро е најголемото светско постојано пустинско и најголемо светско алкално езеро. По големина е четврто езеро во светот.
1 Наводи
* Encyclopedia Britannica under ''Rudolf, Lake.''* Chambers World Gazeteer, ed. David Munro, W & R Chambers Ltd. & The Press Syndicate of the University of Camvridge, 5th Edition, 1988, ISBN 1085296-200-3 under ''Turkana, Lake.''* In Xenosaga Episode I: Der Wille zur Macht , where the Zohar is located.
Нова

Нова — катаклизмичка јадрена експлозија предизвикана од натрупување на водород на површината на ѕвезда која е бело џуџе. Оваа појава не треба да се меша со супернова од типот Ia, или со друг вид на ѕвезден избув.
1 Забележани избуви на нови од 1890 г. наваму
Година, Нова, Најг. сјајност
1891, T Кочијаш, +3,8
1898, V1059 Стрелец, +4,5
1899, V606 Орел, +5,5
1901, GK Персеј, +0,2
1903, DM Близнаци, +4,8
1905, V604 Орел, +7,3
1910, DI Гуштер, +4,6
1912, DN Близнаци, +3,5
1918, V603 Орел, −1,4
1919, HR Лира, +6,5
1919, V849 Змијоносец, +7,4
1920, V476 Лебед, +2,0
1920, T Компас, +6,4
1925, RR Сликар, +1,2
1927, EL Орел, +5,5
1927, XX Бик, +5,9
1933, RS Змијоносец, +4,3
1934, DQ Херкул, +1,4
1936, CP Гуштер, +2,1
1936, V368 Орел, +5,0
1939, BT Еднорог, +4,5
1942, V450 Лебед, +7,0
1942, CP Крма, +0,3
1943, V500 Орел, +6,1
1944, T Компас, +7,1
1945, V528 Орел, +7,0
1946, T Северна Круна, +3,0
1948, CT Змија, +6,0
1948, V465 Лебед, +7,3
1950, DK Гуштер, +5,0
1956, RW Мала Мечка, +6,0
1958, RS Змијоносец, +5,0
1960, V446 Херкул, +2,8
1963, V533 Херкул, +3,0
1964, QZ Кочијаш, +6,0
1967, T Компас, +6,7
1967, HR Делфин, +3,7
1967, RS Змијоносец, +5,0
1968, LV Лисица, +5,2
1970, FH Змија, +4,4
1970, V1229 Орел, +6,7
1970, V1330 Лебед, +7,5
1971, IV Кефеј, +7,0
1975, V1500 Лебед, +1,7
1975, V373 Штит, +6,0
1976, NQ Лисица, +6,0
1977, HS Стрела, +7,2
1978, V1668 Cygni, +6,0
1982, V1370 Орел, +6,0
1984, PW Лисица, +6,4
1984, QU Лисица, +5,2
1985, RS Змијоносец, +5,4
1986, V842 Кентаур, +4,6
1986, OS Андромеда, +6,3
1987, V827 Херкул, +7,5
1987, QV Лисица, +7,0
1991, V838 Херкул, +5,0
1992, V1974 Лебед, +4,2
1993, V705 Касиопеја, +5,8
1999, V382 Едро, +2,6
1999, V1494 Орел, +4,0
2006, RS Змијоносец, +4,5
2007, V1280 Скорпија, +3,9
Целосен список на нова во нашата галаксија Млечен Пат од 1612 може да најдете на страницата на CBAT, (Central Bureau for Astronomical Telegrams), официјалната меѓународна куќа за информирање во врска со транзитни астрнономски настани.
2 Поврзано
* Список на нови во Млечниот Пат
* Џуџеста нова
* Супернова
* Хипернова
* Сјајна црвена нова
* Променлива ѕвезда
* Раковидна Маглина
3 Наводи
Праведна употреба

Праведна употреба (|fair use) е доктрина во законот за авторско право на Соединетите Американски Држави (''United States copyright law''), што овозможува законито нелиценцирано и ограничено користење на туѓи цитати или материјал со заштитени авторски права (''copyright'' ©) во друго авторско дело, без претходно добиена дозвола од носителот на тоа право (''авторот''), со образовна цел, рецензија и сл. Во континенталниот правен круг постојат поразлични ограничувања и одстапки од авторското право.
Праведна употреба е дел од Американскиот закон за авторки права, член 107. кој дозволува употреба на заштитени материјали на автор во делот на друг автор под одредени услови без претходно издадена лиценца. Многу други држави во англосаксонскиот правен круг во своите закони имаат слични одредби кои дозволуваат употреба на заштитени материјали под посебни и специфични услови, овие термини обично се наведени во законот за заштита на авторски права (анг. Copyright legislation), но овие случаи во законот се порестриктивни во дадени случаи отколку американската чесна употреба. Во контекст на ова постојат дефиниции кои одговараат на праведната употреба во следниве закони:
* Information Society Directive (САД, директива 2001/29/EC од 22 мај 2001)
* Copyright, Designs and Patents Act 1988 (Велика Британија)
* New Zealand Copyright Act 1994 (Нов Зеланд)
1 Надворешни врски и извори
Статут & правни ресурси
* —from the US Copyright Office
* —from IPWatchdog website
Економски бенифиции од праведна употреба
*
Ресурси за учење на праведната употреба
* . American University Center for Social Media. 18 ноември 2005.
* by the NYU Brennan Center for Justice, Free Expression Policy Project
* by Georgia Harper, The Copyright Crash Course, University of Texas at Austin Libraries
* by Duke University's Center for the Study of the Public Domain
* , with ''Copyright Essentials'' including a fair use checklist.
* —from Stanford University Libraries
* . Electronic Frontier Foundation
* . Eric Faden, produced by Media Education Foundation
* Indiana University-Purdue University Indianapolis
* . Signal or Noise 2K5. Harvard University
* . University of Texas Systems Dept.
* Irene Starr. Starr.net
* . James S. Huggins.
* . Brennan Center for Justice.
* - American University Center for Social Media. 7 јули 2008.
1.1 Научни среќавања и конференции за праведна употреба
* at Archive.org; see also
**
Табаре Виудес

Табаре Виудес (роден на во Монтевидео) — уругвајски фудбалер, играч од средниот ред на Клуб Олимпија.
Неговиот прекар е „El Chaio“.
1 Кариера
Виудес играл за сениорскиот тим на уругвајскиот шампион Дефензор Спортинг една година во сезоната 2007-2008 и постигна 6 гола. Во трансфер периодот во 2008, Табаре Виудез го привлекол вниманието на Милан заедно со Матијас Кардасио. Двајцата играчи потпишале за клубот. Табаре Виудес го зема бројот 20, претходно носен од Јоан Гуркуф.
Виудез направи неколку претсезонски настапи за Милан и импресионираше против Наполи и Манчестер Сити.
Виудез го направи своето официјално деби во Серија А, настапувајќи како замена за Дејвид Бекам во 90-тата минута во победата против Аталанта со 3-0 на 8 март 2009 година.
На 28 август 2009 Милан објави дека го прекинале договорот со Табаре Виудез и неговиот уругвајски соиграч Матијас Кардасио со заемен договор.
Поради тоа што во Милан неговите квалитети не бил во целост прифатени, Виудес се врати во екипата во која што ја започнал својата кариера Дефензор Спортинг. Тој ја одиграл целосно сезоната 2009-10 и на 13 натпревари постигнал 2 гола. Тоа не била најдобра сезона за клубот кои завршил на средината на табелата без никакви шанси за титулата пред сè поради финансиските проблеми со кој се соочувале. Затоа во летото 2010 година дел од подобрите играчи биле продадени, а меѓу нив и Виудес кој потпишал со мексиканската Некакса. Дебитирал за Некакса на 25 јули против екипата на Јагуарес, влегувајќи во игра од клупата за резерви во 63-тата минута како замена за Есекиел Ороско.
2 Репрезентативна кариера
Виудес беше дел од Уругвајската младинска репрезентација до 20 години на Светскиот куп У-20 во Канада и беше најмладиот репрезентативец на Уругвај. Во јануари 2009, Виудес се приклучил на Уругвајската репрезентација во Јужно Американскиот Младински Шампионски Куп 2009 (2009 South American Youth Championship) во Венецуела. Тој играше на првиот натпревар во победата од 2-0 против Боливија и направи импресивна асистенција за првиот гол што го постигна Николас Лодеиро. Во вториот меч Виудез постигна гол во првата минута во победата од 3-2 против Чиле.
B (латиница)

B — втората буква од латиницата. Оваа буква скоро во сите азбуки ја има фонетската вредност /b/ а во некои јазици и вредноста /p/. Оваа буква се користи во македонскиот јазик за транскрипција на кириличната буква ''Б''.
Ḱ (латиница)

Ḱ — латинична буква која ја користи македонскиот јазик за транскрипција на кириличната буква ќ. Буквата ја има истата вредност со соодветната кирилична буква и графемата е иста.
1 Поврзано
* Ќ (кирилица)
Č

Č — латинична буква со фонетска вредност [tʃ]. Оваа буква се користи во чешкиот, словачкиот, хрватскиот, босанскиот, летонскиот и литванскиот јазик и за транскрипција на кириличната буква ''ч'' во македонскиот и српскиот јазик.
Š

Š — латинична буква која ја претставува фонетската вредност [ʃ]. Оваа буква се користи во чешкиот, словачкиот, хрватскиот, босанскиот, летонскиот, полскиот и литванскиот јазик и за транскрипција на кириличната буква ''ш'' во македонскиот и српскиот јазик.
D

D — четвртата буква од латиницата. Оваа буква има фонетската вредност /d/, /t/, а во виетнамскиот јазик /j/ или /z/. Оваа буква се користи во македонскиот јазик за транскрипција на кириличната буква ''д''.
E (латиница)

E — петтата буква од латиницата. Оваа буква има фонетската вредност /e/ или /i/ и изведени гласови од нив. Оваа буква се користи во македонскиот јазик за транскрипција на кириличната буква ''е''.
Формозански облачен леопард

Формозанскиот облачен леопард (''Neofelis nebulosa brachyura'') е подвид на облачниот леопард. Ова животно е ендемско за островот Тајван и денес се верува дека е изумрен вид. Неговата опашка е пократка од опашката на останатите подвидови на облачниот леопард.
Формозанскиот облачен леопард е второ најголемо животно на Тајван, после формозанската црна мечка. Откако голем дел од неговото природно живеалиште било уништено, ова животно било принудено да се повлече на планините Јушан и Даву. Формозанскиот облачен леопард последен пат бил забалежан во 1980-тите.
Луѓето од народот Рукаи, тајванските абориџини, веруваат дека нивните предци настанале од овие мачки.
Dž

Dž — латиничен диграф кој се користи за претставување на фонемата . Оваа буква се користи во словенските јазици, како на пример хрватски јазик, босански јазик, словенечки јазик и за транскрипција на буквата џ во македонскиот и српскиот јазик.
Овој диграф е сличен на Dz dz, само што сега Dd е придружено со Žž, наместо Zz.